Š.Liesis konstatavo, kad pagal dabartinę situaciją komitetas tampa įkaitu organizatorių rankose, nes vieni organizatoriai remiasi Lietuvos prezidentūra ir politine nauda, o į sportininkų interesus neatsižvelgiama ir jie lieka paskutiniai šioje grandyje, kitiems organizatoriams - 'Kauno ruduo' - uždraudus varžybas, o tai galima padaryti kad ir dabar (neišlaikytas nei vienas terminas dokumentacijai pateikti) - nukentėtų sportininkai, kuriems šis etapas yra lemiamas pataisyti savo padėtį čempionate. Ir bet kokiu atveju kaltas lieka komitetas, kad jis yra bestuburis ir nedaro tvarkos. Todėl dauguma komiteto narių mano, kad tokie organizatoriai neturėtų gauti teisės organizuoti varžybas 2008 m.

- G. Maškauskas pažymėjo, kad blogybė ta, kad komitetas buvo išrinktas prieš II - ą LARAČ etapą. Jei padaryta nuolaidų vienam organizatoriui, tai negalim sankcijų taikyti prieš paskutinį etapą. Pasiūlyta nuo kitų metų griežtai laikytis keliamų reikalavimų ir nustatytų terminų.
- Š. Liesis pasiūlė pereiti prie sekančio klausimo svarstymo.
- 2. SVARSTYTA. Ralio 'Kauno ruduo - 2007' pasiruošimo aptarimas.

Š. Liesis pažymėjo, kad šiuo metu paruošti varžybų papildomi nuostatai, 1 -os ir 2-os dienos ralio trasos schemos, maršrutinė kortelė, 2 - os dienos kelio knyga., paaiškinta, kad pagrindinė problema, tai suderinimų klausimas. Deje, posėdyje nebuvo nei vieno organizatoriaus atstovo, galinčio atsakyti į pateikiamus klausimus. Bendru sutarimu nutarta klausimus spręsti darbo tvarka sekančią savaitę .

3. SVARSTYTA. Anketos davinių nagrinėjimas (Priedas Nr. ) ir 2008 m. LARAČ Reglamento projekto svarstymas ir preliminarus tvirtinimas.

- Š. Liesis pristatė LARAČ pareiškėjų ir sportininkų anketų suvestinę dėl 2008 m. LARAČ organizavimo.
- 3.1. SVARSTYTA. 2008 m. LARAČ etapų skaičius.

Buvo perskaitytas LAK ir Pitlane parašytas raštas, kad abi pasirašiusios pusės bendromis jėgomis 2008 m. norėtų organizuoti Vilniaus ir Aplink Lietuvą ralius ir, jei tai bus priimta, Pitlane atsisako organizuoti Druskininkų etapą. Posėdyje dalyvaujantis A. Remiševskis pristatė bendrą LAK ir Vanagas Racing klubų projektą dėl 2008 m. LARAČ dviejų etapų ralio 'Vilnius' ir 'Aplink Lietuvą' organizavimo. B. Vanagas trumpai papasakojo apie viziją - varžybas padaryti patrauklias, parenkant naujus greičio ruožus. Planuojamas naujų jėgų atėjimas į LAK, naujų rėmėjų pritraukimas. Dėl 'Aplink Lietuvos', dar neapsispręsta ar tai bus 1 - os dienos LARAČ etapas, ar 2 - jų dienų varžybos su geriausiais GR.

- J. Balčiūnas papasakojo apie ' Ignalinos, Molėtų ' ralio etapą. Tai būtų vienos dienos formato varžybos su 100 km greituminiais ruožais. J. Balčiūnas paaiškino, kad varžybas jis darytų tik tuo atveju, jei jos būtų įtrauktos į LARAČ kalendorių.
- R. Austinskas siūlo šį etapą daryti kaip atkrintamąsias varžybas.
- Š.Liesis išsakė savo nuomonę, kad į šių dviejų ralių organizavimą įsijungęs naujas organizatorius turėtų pakeisti požiūrį į šiuos du etapus, nes dabartinis organizatorius to jau nesugebės padaryti. Tik vėl lieka problematiškas ralis ir jo formatas, niekas negali konkrečiai šiuo metu atsakyti koks jis bus, tai ralis 'Aplink Lietuvą', todėl į kalendorių reikėtų traukti pavadinimą 'Lietuva', o toliau neatideliojant nagrinėti visus įmanomus organizatoriaus siūlomus variantus, kad vis dėlto sportininkai būtų pirmoje vietoje.

Bendru sutarimu ralį Molėtai rekomenduojama organizatoriui pravesti taurės lygyje, kadangi neaiški žiema ir ar nereikės perkėlinėti Visagino ralio datų, kas automatiškai iškeltų problemas antram žieminiam etapui. Pasiūlyta į LARAČ kalendorių įtraukti šiuos etapus:

- 1. Visaginas
- 2. Vilnius
- 3. Saulė
- 4. Lietuva
- 5. Aukštaitija